
תענית ז ע"א



טקסט הדף מנוקד



נֵימְרִינְהוּ לְתַרְוַיְיהוּ אֵל הַהוֹדָאוֹת וְרוֹב הַהוֹדָאוֹת


אָמַר רַבִּי אֲבָהוּ גָּדוֹל יוֹם הַגְּשָׁמִים מִתְּחִיַּית הַמֵּתִים דְּאִילּוּ תְּחִיַּית הַמֵּתִים לַצַּדִּיקִים וְאִילּוּ גְּשָׁמִים בֵּין לַצַּדִּיקִים בֵּין לָרְשָׁעִים וּפְלִיגָא דְּרַב יוֹסֵף דְּאָמַר רַב יוֹסֵף מִתּוֹךְ שֶׁהִיא שְׁקוּלָה כִּתְחִיַּית הַמֵּתִים קְבָעוּהָ בִּתְחִיַּית הַמֵּתִים


אָמַר רַב יְהוּדָה גָּדוֹל יוֹם הַגְּשָׁמִים כְּיוֹם שֶׁנִּיתְּנָה בּוֹ תּוֹרָה שֶׁנֶּאֱמַר יַעֲרֹף כַּמָּטָר לִקְחִי וְאֵין לֶקַח אֶלָּא תּוֹרָה שֶׁנֶּאֱמַר כִּי לֶקַח טוֹב נָתַתִּי לָכֶם תּוֹרָתִי אַל תַּעֲזֹבוּ רָבָא אָמַר יוֹתֵר מִיּוֹם שֶׁנִּיתְּנָה בּוֹ תּוֹרָה שֶׁנֶּאֱמַר יַעֲרֹף כַּמָּטָר לִקְחִי מִי נִתְלֶה בְּמִי הֱוֵי אוֹמֵר קָטָן נִתְלֶה בַּגָּדוֹל


רָבָא רָמֵי כְּתִיב יַעֲרֹף כַּמָּטָר לִקְחִי וּכְתִיב תִּזַּל כַּטַּל אִמְרָתִי אִם תַּלְמִיד חָכָם הָגוּן הוּא כַּטַּל וְאִם לָאו עוֹרְפֵהוּ כַּמָּטָר


תַּנְיָא הָיָה רַבִּי בְּנָאָה אוֹמֵר כׇּל הָעוֹסֵק בְּתוֹרָה לִשְׁמָהּ תּוֹרָתוֹ נַעֲשֵׂית לוֹ סַם חַיִּים שֶׁנֶּאֱמַר עֵץ חַיִּים הִיא לַמַּחֲזִיקִים בָּהּ וְאוֹמֵר רִפְאוּת תְּהִי לְשָׁרֶּךָ וְאוֹמֵר כִּי מֹצְאִי מָצָא חַיִּים וְכׇל הָעוֹסֵק בַּתּוֹרָה שֶׁלֹּא לִשְׁמָהּ נַעֲשֵׂית לוֹ סַם הַמָּוֶת שֶׁנֶּאֱמַר יַעֲרֹף כַּמָּטָר לִקְחִי וְאֵין עֲרִיפָה אֶלָּא הֲרִיגָה שֶׁנֶּאֱמַר וְעָרְפוּ שָׁם אֶת הָעֶגְלָה בַּנָּחַל


אֲמַר לֵיהּ רַבִּי יִרְמְיָה לְרַבִּי זֵירָא לֵיתֵי מָר לִיתְנֵי אֲמַר לֵיהּ חֲלַשׁ לִבַּאי וְלָא יָכֵילְנָא לֵימָא מָר מִילְּתָא דְּאַגָּדְתָּא אֲמַר לֵיהּ הָכִי אָמַר רַבִּי יוֹחָנָן מַאי דִּכְתִיב כִּי הָאָדָם עֵץ הַשָּׂדֶה וְכִי אָדָם עֵץ שָׂדֶה הוּא


אֶלָּא מִשּׁוּם דִּכְתִיב כִּי מִמֶּנּוּ תֹאכֵל וְאֹתוֹ לֹא תִכְרֹת וּכְתִיב אֹתוֹ תַשְׁחִית וְכָרָתָּ הָא כֵּיצַד אִם תַּלְמִיד חָכָם הָגוּן הוּא מִמֶּנּוּ תֹאכֵל וְאֹתוֹ לֹא תִכְרֹת וְאִם לָאו אֹתוֹ תַשְׁחִית וְכָרָתָּ


אָמַר רַבִּי חָמָא בַּר חֲנִינָא מַאי דִּכְתִיב בַּרְזֶל בְּבַרְזֶל יָחַד לוֹמַר לָךְ מָה בַּרְזֶל זֶה אֶחָד מְחַדֵּד אֶת חֲבֵירוֹ אַף שְׁנֵי תַּלְמִידֵי חֲכָמִים מְחַדְּדִין זֶה אֶת זֶה בַּהֲלָכָה


אָמַר רַבָּה בַּר בַּר חָנָה לָמָּה נִמְשְׁלוּ דִּבְרֵי תוֹרָה כָּאֵשׁ שֶׁנֶּאֱמַר הֲלֹא כֹה דְבָרִי כָּאֵשׁ נְאֻם ה' לוֹמַר לָךְ מָה אֵשׁ אֵינוֹ דּוֹלֵק יְחִידִי אַף דִּבְרֵי תוֹרָה אֵין מִתְקַיְּימִין בִּיחִידִי


וְהַיְינוּ דְּאָמַר רַבִּי יוֹסֵי בַּר חֲנִינָא מַאי דִּכְתִיב חֶרֶב אֶל הַבַּדִּים וְנֹאָלוּ חֶרֶב עַל שׂוֹנְאֵיהֶן שֶׁל תַּלְמִידֵי חֲכָמִים שֶׁעוֹסְקִין בַּד בְּבַד בַּתּוֹרָה וְלֹא עוֹד אֶלָּא שֶׁמִּטַּפְּשִׁין שֶׁנֶּאֱמַר וְנֹאָלוּ


וְלֹא עוֹד אֶלָּא שֶׁחוֹטְאִין כְּתִיב הָכָא וְנֹאָלוּ וּכְתִיב הָתָם אֲשֶׁר נוֹאַלְנוּ וַאֲשֶׁר חָטָאנוּ וְאִיבָּעֵית אֵימָא מֵהָכָא נוֹאֲלוּ שָׂרֵי צֹעַן [וְגוֹ'] הִתְעוּ אֶת מִצְרַיִם


אָמַר רַב נַחְמָן בַּר יִצְחָק לָמָּה נִמְשְׁלוּ דִּבְרֵי תוֹרָה כְּעֵץ שֶׁנֶּאֱמַר עֵץ חַיִּים הִיא לַמַּחֲזִיקִים בָּהּ לוֹמַר לָךְ מָה עֵץ קָטָן מַדְלִיק אֶת הַגָּדוֹל אַף תַּלְמִידֵי חֲכָמִים קְטַנִּים מְחַדְּדִים אֶת הַגְּדוֹלִים וְהַיְינוּ דְּאָמַר רַבִּי חֲנִינָא הַרְבֵּה לָמַדְתִּי מֵרַבּוֹתַי וּמֵחֲבֵירַי יוֹתֵר מֵרַבּוֹתַי וּמִתַּלְמִידַי יוֹתֵר מִכּוּלָּן


רַבִּי חֲנִינָא בַּר פָּפָּא רָמֵי כְּתִיב לִקְרַאת צָמֵא הֵתָיוּ מָיִם וּכְתִיב הוֹי כׇּל צָמֵא לְכוּ לַמַּיִם אִם תַּלְמִיד הָגוּן הוּא לִקְרַאת צָמֵא הֵתָיוּ מַיִם וְאִי לָא הוֹי כׇּל צָמֵא לְכוּ לַמַּיִם


רַבִּי חֲנִינָא בַּר חָמָא רָמֵי כְּתִיב יָפוּצוּ מַעְיְנֹתֶיךָ חוּצָה וּכְתִיב יִהְיוּ לְךָ לְבַדֶּךָ אִם תַּלְמִיד הָגוּן הוּא יָפוּצוּ מַעְיְנֹתֶיךָ חוּצָה וְאִם לָאו יִהְיוּ לְךָ לְבַדֶּךָ


וְאָמַר רַבִּי חֲנִינָא בַּר אִידִי לָמָּה נִמְשְׁלוּ דִּבְרֵי תוֹרָה לְמַיִם דִּכְתִיב הוֹי כׇּל צָמֵא לְכוּ לַמַּיִם לוֹמַר לָךְ מָה מַיִם מַנִּיחִין מָקוֹם גָּבוֹהַּ וְהוֹלְכִין לְמָקוֹם נָמוּךְ אַף דִּבְרֵי תוֹרָה אֵין מִתְקַיְּימִין אֶלָּא בְּמִי שֶׁדַּעְתּוֹ שְׁפָלָה


וְאָמַר רַבִּי אוֹשַׁעְיָא לָמָּה נִמְשְׁלוּ דִּבְרֵי תוֹרָה לִשְׁלֹשָׁה מַשְׁקִין הַלָּלוּ בְּמַיִם וּבְיַיִן וּבְחָלָב דִּכְתִיב הוֹי כׇּל צָמֵא לְכוּ לַמַּיִם וּכְתִיב לְכוּ שִׁבְרוּ וֶאֱכֹלוּ וּלְכוּ שִׁבְרוּ בְּלוֹא כֶסֶף וּבְלוֹא מְחִיר יַיִן וְחָלָב לוֹמַר לָךְ מָה שְׁלֹשָׁה מַשְׁקִין הַלָּלוּ אֵין מִתְקַיְּימִין אֶלָּא בַּפָּחוּת שֶׁבַּכֵּלִים אַף דִּבְרֵי תוֹרָה אֵין מִתְקַיְּימִין אֶלָּא בְּמִי שֶׁדַּעְתּוֹ שְׁפָלָה


כְּדַאֲמַרָה לֵיהּ בְּרַתֵּיהּ דְּקֵיסָר לְרַבִּי יְהוֹשֻׁעַ בֶּן חֲנַנְיָה אִי חׇכְמָה מְפוֹאָרָה בִּכְלִי מְכוֹעָר אֲמַר לַהּ אָבִיךָ רָמֵי חַמְרָא בְּמָנֵי דְפַחְרָא אֲמַרָה לֵיהּ אֶלָּא בְּמַאי נִירְמֵי אֲמַר לַהּ אַתּוּן דַּחֲשִׁיבִיתוּ רְמוֹ בְּמָאנֵי דַּהֲבָא וְכַסְפָּא


אֲזַלָה וַאֲמַרָה לֵיהּ לַאֲבוּהּ רַמְיֵיהּ לְחַמְרָא בְּמָנֵי דַּהֲבָא וְכַסְפָּא וּתְקֵיף אֲתוֹ וַאֲמַרוּ לֵיהּ אֲמַר לַהּ לִבְרַתֵּיהּ מַאן אֲמַר לָךְ הָכִי אֲמַרָה לֵיהּ רַבִּי יְהוֹשֻׁעַ בֶּן חֲנַנְיָה קַרְיוּהוּ אֲמַר לֵיהּ אַמַּאי אֲמַרְתְּ לַהּ הָכִי אֲמַר לֵיהּ כִּי הֵיכִי דַּאֲמַרָה לִי אֲמַרִי לַהּ וְהָא אִיכָּא שַׁפִּירֵי דִּגְמִירִי




רש"י



 למימרינהו לתרוייהו. ברוך אתה ברוב ההודאות במרבית ההודאות האל של כל ההודאות משמע ומתחלה היה משמע רוב ממש ולא מרובות וכמו כן בישתבח אל מלך גדול בתשבחות אל ההודאות. מפי רבי: רשעי עובדי כוכבים אינן חיין כי תולעתם לא תמות ואשם לא תכבה (ישעיה סו): ופליגא דרב יוסף. דאיהו אמר כתחיית המתים ולא יותר שבה חיים בני אדם שהתבואה גדילה בו: כמטר לקחי. השוה לקח למטר: יערף. כמו אף שמיו יערפו טל (דברים לג) ושחקים ירעפו טל (משלי ג) שהיא מרבה הפירות: כתיב תזל כטל. דמשמע נחת: ערפיהו כמטר. הרגהו: לשמה. משום כאשר צוני ה' אלהי ולא כדי להקרות רבי: לא יכילנא. למיגמר: וכי אדם עץ השדה. אלא מקיש אדם לעץ השדה מה עץ השדה אם עץ מאכל הוא ממנו תאכל ואותו לא תכרות כך תלמידי חכמים אם הגון הוא ממנו תאכל למוד הימנו ואם לאו אותו תשחית סור מעליו: ברזל בברזל יחד. ואיש יחד פני רעהו מה ברזל זה אחד מחדד את חבירו כגון סכין על גבי חבירתה: אינה דולקת יחידי. עץ אחד אינה דולקת אלא ב' או ג' ביחד: יחידי. בלא חבר שיחדדנו: שמוסיפין טפשות דכתיב נואלנו. אשר נואלנו מתרגם: דאיטפשנא: שחוטאין. דכתיב נואלו גבי חטאנו: ואיבעית אימא מהכא נואלו שרי צוען וגו' והתעו את מצרים. ותועה היינו חוטא: תורה כעץ. דכתיב עץ חיים היא למחזיקים בה כשמדליק את האור מצית את העצים דקין תחלה: קטנים מחדדין. ששואלין כל שעה: התיו. משמע להוליך לו מים: וכתיב לכו למים. ילך הוא עצמו: אם תלמיד (חכם) הגון. שרוצה ללמוד ממך מצוה לרב לילך אצלו במקומו: ואם לאו. ילך הוא אצל הרב: יפוצו מעינותיך חוצה. אם הגון הוא אמור לו סתרי תורה: ואם לאו יהיו לך לבדך. ואין לזרים אתך: שלשה משקים הללו. מים יין וחלב זו התורה שאינו נותן בה כלום ויודעה ולומדה: בפחות שבכלים. במאני דפחרא: במאני דפחרא. בדרך שחוק אמר ומרמז מה את אומרת לי והלא אביך נותן יין בכלים מכוערין של חרס: ואלא במאי נירמיה. אם לא בשל חרס הא כולי עבדי הכי: ותקיף. החמיץ: כי היכי דאמרה לי. אי חכמה מפוארה בכלי מכוער הכי אמרי לה דיין משתמר בכלי מכוער אף התורה מתקיימת בי יותר משאילו הייתי נאה: 

תוספות



 וכל העוסק בתורה שלא לשמה תורתו נעשית לו סם המות. וקשה והלא אמרינן (פסחים דף נ:) לעולם יעסוק אדם בתורה אע''ג שאינה לשמה שמתוך שלא לשמה בא לשמה ויש לומר דתרי שלא לשמה הוי דמה שאמרינן לעולם יעסוק בתורה אפילו שלא לשמה היינו כלומר כדי שיקרא רבי או כדי שיכבדוהו ומה שאמרינן הכא כל העוסק בתורה שלא לשמה נעשה לו סם המות היינו מי שלומד לקנטר: אם תלמיד חכם הגון ממנו תאכל. פירוש למוד לפניו ואותו לא תכרות כלומר לא תפרד ממנו לילך לפני רב אחר ואם לאו לא תלמוד לפניו והא דאמרינן דלומדים מת''ח אע''פ שאינו הגון כר''מ שהיה לומד לפני אחר במסכת חגיגה (דף טו.) היינו דוקא תלמיד חכם (אחר) יכול ללמוד לפניו לפי שלא ילמוד ממעשיו אבל אם אינו תלמיד חכם אינו רשאי ללמוד לפניו: אף דברי תורה וכו'. וכן נמי אמרינן בעירובין פ' כיצד מעברין (דף נה.) לא בשמים היא ולא מעבר לים היא כלומר לא תמצא התורה במי שמגביה עצמו כשמים שדעתו גבוה ולא בסוחרים ההולכים במדינת הים בעבר הים דאי ספרא לא סייפא ואי סייפא לא ספרא והכי נמי איתא התם לא בסחרנין ולא בתגרין ולא באיסטרולגין כלומר באותן שרואין בכוכבים אמרו ליה לשמואל והא מר איסטרולגוס הוא אמר להו תיתי לי דלא מעיינא בהו אלא בעידן דנפקא למיא פירוש להטיל מים ולא אני מבטל לעצמי: . אי הוו סנו הוו חכימי טפי. פי' אם היו שונאים היופי הוו תלמידי חכמים ביותר: 

רבינו חננאל

אבל אם באו כדבעו לה לברכה:



משיצא חתן לקראת כלה. כשתרד הטיפה על הקרקע שכבר ירד בו מטר מעלת כמין אבעבועין היו מברכין ברכת גשמים:



א"ר אבהו גדול יום הגשמים כיום שנתנה בו תורה כו'.



כל העוסק בתורה לשמה נעשית לו סם חיים שנאמר עץ חיים היא למחזיקים בה והמתעסק שלא לשמה נעשית לו סם המות שנאמר יערוף כמטר לקחי ואין עריפה אלא הריגה א"ר יוחנן כתיב כי האדם עץ השדה אם ת"ח הוא הגון ממנו תאכל ואותו לא תכרות. ואם אינו הגון אותו תשחית וכרת.



דברי תורה אין מתקיימין ביחידי שנאמר חרב על הבדים ונואלו.



והקטנים מחדדים את הגדולים כו'. ומתלמידי יותר מכולם.





רבינו גרשום

ששקולה כתחיית המתים ששניהם חיים לעולם. אלא להכי כתיב כי האדם [עץ השדה] שת"ח נמשל בו וממנו תאכל. כלומר שיכול להבין בתורה:



אותו תשחית וכרת שהתורה משחתת בו. נואלו שדי צוען. והרי הן היו חוטאין:



בפחות שבכלים. כלי חרס:





המאירי

אע"פ שכל בני אדם ראוי להם לעטר עצמם במדותיהם לתלמיד חכם ראוי ביותר דרך צחות אמרו שת"ח כשהוא הגון דומה לטל שאין אדם קץ בו אע"פ שהוא מתמיד לבא בכל יום ואם אינו הגון דומה למטר שאע"פ שאינו בא אלא לעתים אדם קץ בו תכף שנעשה ממנו מה שצריך לבריות בהכרח והוא שאמר כתוב יערוף כמטר וכתוב תזל כטל הא בתלמיד חכם הגון הא בתלמיד חכם שאינו הגון וכבר בארנוה בחבור התשובה:



ולעולם יתעסק אדם בתורה לשמה שכל העוסק בתורה לשמה מתכוין ללמדה על צד אמתי והוא שאמרו שנעשית לו סם חיים:



ויזהר שלא יתנהג עמה בגאוה שאין התורה שורה עמה בכפיפה אחת למה נמשלה לג' משקים אלו ר"ל במים ויין וחלב מה משקים אלו אין מתקיימים כל כך אלא בפחות שבכלים כך אין דברי תורה מתקיימים אלא במי שדעתו שפלה וכשילמוד אל יאמר כבר למדתי כל צרכי ויתיאש מן התורה שדברי תורה משתכחין בנקל לכל מי שמסיח דעתו מהם:



ולעולם ישתדל אדם לעשות לו חבר שאין דברי תורה מתקיימים יפה ביחידי ואפילו חבר קטן מ"מ מתחדד הוא על ידו מה עץ קטן מדליק את הגדול אף תלמיד קטן מחדד את הגדול ותלמידי חכמים הדרים בעיר אחת יהיו נוחים זה לזה בהלכה שבדרך זה יהא תלמודם עולה בידם וינחלו דרך אמת זה מזה:





מהרש"א - חידושי הלכות

גמרא לא תכרות וכתיב אותו תשחית וכרת הא כיצד כו' מחדדין זה את זה בהלכה כו' ולא עוד אלא שמטפשין שנאמר ונואלו ולא עוד אלא שחוטאין כתיב הכא ונואלו כו' אמר לה אבוך רמי חמרא כו' א"ל אלא במאי נירמי כו' כצ"ל:


בפרש"י בד"ה שחוטאין כו' מהכא נואלו שרי צוען וגו' התעו את מצרים ותועה כו' בד"ה בפחות שבכלים במאני דפחרא הס"ד ואח"כ מ"ה במאני דפחרא בשחוק כו' כצ"ל:





מהרש"א - חידושי אגדות

גדול יום הגשמים כתחיית המתים כו'. מפורש בריש פירקין: 


כיום שניתנה בו תורה כו'. לענין טובה לעולם קאמר דכמו שהתורה טובה לנפשות ה"נ המטר טובה לגופות ומייתי לה דכתיב כי לקח טוב ע"ש שהיא טובה לנפשות ופי' הפסוק כי לקח טוב מה שראוי ליקח אותה בשביל שהיא לקיחה טובה אנכי נתתי לכם במתנה. ואמר תורתי אל תעזובו וגו' ע"פ מ"ש בנדרים משה היה לומד תורה ומשכחה עד שנתנה לו במתנה וה"נ ה"ק שע"י שנתתי אותה לכם במתנה אל תעזובו ותשכחו אוחה: 


יותר מיום שניתנה כו'. מפורש כדלעיל שטובת הגשמים היא לגופות בין לצדיקים ובין לרשעים אבל טובת התורה אינה אלא לצדיקים בלבד שזוכין בנפש על ידה וק"ל: 


ערפהו כמטר כו'. פרש"י הרגהו עכ"ל אבל א"כ הו"ל לפרושי הכא ואין עריפה אלא הריגה כו' כדמפרש ליה לקמן ונראה לפרש הכא ערפהו ר"ל הפנה אליו עורף ולך מאתו וכה"ג דריש ליה בפ' לא יחפור יערוף כמטר כו' זו רוח מערבית הבא מערפו של כו' כפירש"י שם וה"ק אם תלמיד חכם הגון הוא כטל יהיה לך שאינו נעצר ומתבקש לעולם ואם לאו ערפהו וסור ממנו וכדאמרינן בסמוך אם לאו אותו תשחית וסור ממנו כמטר הזה שהוא נעצר ואינו מתבקש לעולם כדאמרינן לעיל: 


נעשית לו סם חיים כו'. מדברי הרמב"ם בח' פרקים שרפואות הנפש הם בדמיון רפואות הגופות ויש סם ברפואות הגופות שלפי הכנתו עם דברים אחרים במעשה ידי אומן ברופא הוא מרפא החולה ואם לאו אפשר שיהיה הסם ההוא אדרבה קשה לחולה להוסיף לו חוליו שימות בה כן התורה היא סם הנפשות כמ"ש פ' בא לו וזאת התורה אשר שם משה וגו' אל תקרי שם אלא סם זכה כו' דהיינו אם עשה עם הסם כאשר צוהו הרופא נאמן דהיינו ללמוד לשמה הרי היא סם חיים לנפשות שלהם ומייתי ליה מדכתיב עץ חיים היא למחזיקים וגו' שיש עץ שהוא סם טוב לחולי הגופות ע"י בישולו עם דברים אחרים ואמר למחזיקים בה דהיינו לשמה ואומר רפאות תהי לשרך וגו' לעיל מיניה כתיב ירא את ה' וגו' דהיינו לשמה ואומר כי מוצאי מצא חיים וגו' לעיל מיניה אשרי אדם שומע לי דהיינו לשמה ואם לאו שלמד שלא לשמה הרי אדרבה התורה נעשית לו סם המות להורגו ומדמה ליה כמטר הזה גם שלפעמים הוא מתבקש וחיים הם לעולם כמו בימות הגשמים מ"מ לפעמים אינו מתבקש וקללה הוא לעולם כגון בימות החמה כמפורש לעיל: 


וכי אדם עץ כו'. דלפי פשוטו כפרש"י בחומש שמא האדם עץ השדה וכי האדם עץ וגו' להכנס במצור כו' ע"ש ה"ל למכתב כי עץ השדה אדם וז"ש וכי המכוון המקרא לפי פשוטיה שמא האדם הוא כעץ השדה אדרבה המכוון ממנו וכי עץ השדה הוא כאדם לבא מפניך וגו' וע"כ דרשו דודאי מדמה האדם לעץ השדה אם עץ מאכל ואם סרק ובילקוט ל"ג הא כיצד אלא דגרסינן וכי אדם עץ השדה אלא אם ת"ח הגון כו' ע"ש ופרש"י כולה מלתא אם ללמוד ממנו אם לאו ולפי מה שנסמך המאמר להנהו דלעיל יש לפרש כמשמעו אם ת"ח הגון הוא דהיינו שלומד לשמה אותו לא תכרות דסם חיים היא לו ואם לאו שלומד שלא לשמה אותו תשחית וכרת דסם המות היא לו: 


ברזל בברזל יחד לומר כו'. אסיפא דקרא סמיך ואיש יחד פני רעהו כפרש"י ולכאורה זה המאמר לא שייך הכא וי"ל משום דאמרינן לעיל העוסק בתורה שלא לשמה נעשית לו סם המות דהיינו בלומד לקנטר כמ"ש התוס' אל תחשוב דבב' ת"ח שבא אחד לסתור ולהקשות על דברי חבירו שזהו ג"כ בכלל לקנטר ושלא לשמה דאינו כן אלא דלא באו רק לחדודי ומעלה הוא בת"ח כמו שהוא ברזל בברזל שהאחד מחדד את חבירו: 


מה אש אינו דולק כו'. ולעיל קאמר משום דאורייתא בת"ח כאש יש לומר דהא והא איתא דבתרוייהו מילי יש לדמויי התורה לאש: 


מ"ד חרב אל הבדים כו' שעוסקין בד כו' מפורש פ"ב דמכות: 


קטנים מחדדין את הגדולים כו' כפרש"י ששואלין כל שעה ומתוך משא ומתן ופלפול אתרווחא ההלכה ואהא מייתי הא דר"ח כו' ומחבירו יותר כו' מתלמידי יותר כו' לפי שכל אחד מאילו שואל ביותר ומביא טפי לידי חידוד: 


כתיב הוי כל צמא וגו'. לאו בצמא ממש קאמר בנבואה זו אלא כמ"ש ולא צמא למים כ"א לשמוע דבר ה' וקאמר בתלמיד הגון התיו מים עם רבו מדבר שלא תמנע מללמדו תורה אבל בתלמיד שאינו הגון ימנע הרב מללמדו תורה כמ"ש בסמוך יהיו לך לבדך אבל הנביא קורא לו הוי כל צמא לכו וגו' שישוב וילך אצל רב ללמדו: 


ואם לאו יהיו לך לבדך וגו'. דאסור ללמד תורה לתלמיד שאינו הגון כדאמר בפ' העור והרוטב השונה לתלמיד שאינו הגון כאילו זורק אבן למרקוליס וע"ש בחידושנו: 


למה נמשלו ד"ת למים דכתיב הוי כל צמא וגו'. דה"מ לדמויי לפי ענינו ללחם דכתיב ביה נמי לא רעב ללחם וגו' כ"א לשמוע דבר ה': 


לומר לך וכו'. לפי שיש תלמיד שמונע עצמו מלילך אצל רבו ללמוד לפי שהוא חושב שאין זה כבודו ולכך המשיל התורה למים במקום הזה מה מים מניחין מקום גבוה כו' אף אתה תניח מקומך והשפיל עצמך לגבי רבך לילך שם כדי ללמוד שם לכך מכריז הכתוב הוי כל צמא וגו' ולהכי מייתו ליה האי קרא בענין זה ולא מייתי ליה קרא דלקמיה בספר ישעיה לקראת צמא התיו מים: 


לג' משקין כו'. לעיל לענין מה מים מניחין מקום גבוה כו' ה"נ יין וחלב אם שופכין אותן לארץ מניחין מקום גבוה כו' אלא שאין דרכן לשופכן על הארץ כמו מים גם אינו שייך ביין וחלב מניחין מקום גבוה כו' כמעיינות ונהרות אבל הכא לענין פחותים שבכלים שייך לדמות התורה לכל הג' משקין: 


כדא"ל ברתי' דקיסר כו'. כל הסוגיא בפרק הנודר ועיין שם בחידושינו:





רש"ש

תד"ה אם. והא דאמרי' כו' היינו דוקא ת"ח כו'. הגבו"א הקשה דהא משני שם הש"ס הא בגדול והא בקטן. מדברי הש"ך ביו"ד סי' רמ"ו ס"ק ח' משמע דמפרש גדול וקטן היינו בחכמה לא בשנים וא"כ זהו תירוץ התוס':





הגהות יעב"ץ

תחיית המתים לצדיקים. נ"ב לטובתם משא׳׳כ לרשעים לרעתם דכתיב בהו (דניאל יב) ואלה לדראון עולם:


שם שעוסקין בד בבד. נ"ב והוא דאית ליה רבה או חברים ותלמידים הגונים וכחו יפה. דאל״ה מאי אית ליה למעבד. ותנינן התם (אבות פ"ג) מנין שאפי' א׳ שיושב ועוסק בתורה שהקב"ה קובע לו שכר כו׳ אלא הכל לפי מה שהוא אדם ולפי בני אדם המצויים לו: שאם אינם מהוגנים אסור ללמוד עמהם כדאיתא לקמן ולעיל ובכמה דוכתי ברב שאינו הגון ותלמיד שאיני הגון. ואל תתחבר לרשע:


שם מניחין מקום גבוה "והולך". צ"ל והולכין:





בן יהוידע

אָמַר רַבִּי אַבָּהוּ: גָּדוֹל יוֹם הַגְּשָׁמִים מִתְּחִיַּת הַמֵּתִים, דְּאִלּוּ תְּחִיַּת הַמֵּתִים לַצַּדִּיקִים. קשה איך יצוייר דבר זה בשכל שתהיה ירידת הגשם גדולה מתחיית המתים?
ונראה לי בס"ד על דרך שאמרו רבותינו ז"ל (פסחים קיח.) 'קשים מזונותיו של אדם כקריעת ים סוף' דלא על הפעולה איירי אלא הקושי הוא מצד המקבל שאינו ראוי להתפרנס ועם כל זה הקב"ה מפרנסו כמו שהיה בקריעת ים סוף דלא היו ראויים לאותו הנס שטען עוזא מה אלו אף אלו וכו' וכן כאן גדול יום הגשמים שהעולם אינו ראוי לגשמים ועם כל זה הקב"ה נותן להם ולכן הוא גדול מן תחיית המתים שתהיה בגמר התיקון שיהיו כולם צדיקים ועל זה אמר גדול שהוא גדול מצד הקושי הנזכר הנמצא בו.
ולזה אמר הטעם דתחיה היא לצדיקים שכולם ראויים, דכתיב (ישעיה ס, כא) 'וְעַמֵּךְ כֻּלָּם צַדִּיקִים לְעוֹלָם יִירְשׁוּ אָרֶץ' אך כאן בין לצדיקים בין לרשעים דאז על ידי כך ימצא קטרוג שלא ירדו גשמים וכיון דעם כל זה יורדין גשמים לכך 'גָּדוֹל יוֹם הַגְּשָׁמִים מִתְּחִיַּת הַמֵּתִים' מחמת הקושי הזה אשר נעשה מצד הקטרוגים.
ומה שאמר רב יוסף 'שְׁקוּלָה כִּתְחִיַּת הַמֵּתִים' מקשים מה יענה לטענה זו דטען רבי אבהו דזה לצדיקים דוקא? ותירץ בני ידידי כבוד הרב יעקב נר"ו, דהא איכא יתרון אחר בתחיית המתים שהם חיים חיי עולם מה שאין כן גשמים הם חיי שעה ולכן סבר רב יוסף שקולין הם דיש בזה מה שאין בזה.



גָּדוֹל יוֹם הַגְּשָׁמִים כְּיוֹם שֶׁנִּתְּנָה בּוֹ תּוֹרָה. נראה לי בס"ד לאו בכוליה מילתיה גדול אלא איכא דבר אחד שוה אליו והוא דאיכא טענה לעשו דאין לבני יעקב בעולם הזה יותר מכדי חיותם בצמצום משום שכבר חלקו העולמות, והתשובה, ביום מתן תורה זכינו בכל טוב עולם הזה מדין מציל מזוטו של ים דאם לא היו ישראל מקבלים התורה היה עולם הזה אובד ועוד יש טענה כזאת לזכות בטוב עולם הזה מכח הגשמים דאין העולם מתקיים בלא גשמים והם יורדין בעבור ישראל ובזכותם נמצא כמו שיש זכות לישראל ברבוי הטובה בעולם הזה מכח יום קבלת התורה כן יש לישראל זכות מכח ירידת גשמים, לכך גדול יום הגשמים כיום שניתנה בו תורה.
אי נמי אמרינן לקמן אין הגשמים יורדין אלא בשביל בעלי אמנה, ובתורה כתיב (הושע ב, כב) 'וְאֵרַשְׂתִּיךְ לִי בֶּאֱמוּנָה' כלומר בזכות האמנה והאירוסין הוא מתן תורה כמו שנאמר (דברים לג, ד) 'מוֹרָשָׁה קְהִלַּת יַעֲקֹב'.



אִם תַּלְמִיד חָכָם הָגוּן הוּא, כְּטַל, וְאִם לָאו, עוֹרְפֵהוּ כַּמָּטָר. נראה לי בס"ד לכך יש במספר מָּטָר [249] יתרון על מספר טַל [39] כמספר חֶרֶב [210] דעורפהו בחרב עשו, דהא הכי אתמר 'כְּשֶׁהַקּוֹל קוֹל יַעֲקֹב אֵין הַיָּדַיִם יְדֵי עֵשָׂו' וזה שלא היה לו בתורה קול יעקב אז ראוי לערפו בחרב עשו שהוא ברכת ידים שלו.



כָּל הָעוֹסֵק בַּתּוֹרָה לִשְׁמָהּ, תּוֹרָתוֹ נַעֲשֵׂית לוֹ סַם חַיִּים. נראה לי בס"ד ההפרש בין 'סַם חַיִּים' [168] ל'סַם מָּוֶת' [546] הוא מספר חֲשֵׁכִים [378], כי תורה לשמה 'אור' כמו שנאמר 'כִּי נֵר מִצְוָה וְתוֹרָה אוֹר' ושלא לשמה חשכים שהוא הפך האור.
ובזה יובן הכתוב בישעיה נו"ן (ישעיה נ, י) 'מִי בָכֶם יְרֵא הֳ' שֹׁמֵעַ בְּקוֹל עַבְדּוֹ אֲשֶׁר הָלַךְ חֲשֵׁכִים וְאֵין נֹגַהּ לוֹ' ופירשו רבותינו ז"ל שֹׁמֵעַ בְּקוֹל עַבְדּוֹ הוא היצר הרע, שבראו הקב"ה עבד לאדם, והוא שומע לקול עצת היצר ועובד את ה' מיראה ואינו עובד מאהבה וכל עבודה שהיא מחמת יראה היא שלא לשמה ולזה אמר אֲשֶׁר הָלַךְ חֲשֵׁכִים שלמד תורה שלא לשמה שיש לו חשכים וְאֵין נֹגַהּ לוֹ שאין לו תורה לשמה שהיא אור, הנה זה יש לו תקנה דעתה יִבְטַח בְּשֵׁם הֳ' וְיִשָּׁעֵן בֵּאלֹקָיו לעשות עבודה לשמה, ולכן אמר כאן הלומד לשמה תורתו נעשית לו סם חיים, ושלא לשמה סם מות בר מינן.
והתוספות פירשו האי שלא לשמה דנקיט כאן היינו שלומד לקנטר, והאמת אתם בזה, רמז לדבר קנטר [359] גימטריא שטן [359].
ואומרו תּוֹרָתוֹ היינו אפילו החידושים שהוא מחדש בתורה שנקראים תּוֹרָתוֹ גם כן נעשית לו וכו'.



אִם תַּלְמִיד חָכָם הָגוּן הוּא, "מִמֶּנּוּ תֹאכֵל וְאֹתוֹ לֹא תִכְרֹת" (דברים כ, יט). נראה לי בס"ד על פי מה שאמרו רבותינו ז"ל (סוכה כא:) 'שיחתן של תלמידי חכמים צריכה תלמוד', פירוש התלמיד חכם גם מדברי חול שלו ילמדו העולם יראה וחכמה אך זה אינו אלא בתלמיד חכם הגון שהוא צדיק, ולזה אמר מִמֶּנּוּ תֹאכֵל 'ממנו' דייקא רוצה לומר מגוף העץ תאכל, שיהיה העץ ראוי לאכילה חוץ מן הפירות ולכן קראו בשם הָגוּן ולא אמר צדיק או כשר דהגון למפרע נוגה שיהיה מאיר לעולם שהכל נהנים ממנו.



מָה אֵשׁ אֵינוֹ דּוֹלֵק יְחִידִי, אַף דִּבְרֵי תּוֹרָה אֵין מִתְקַיְּמִין בִּיחִידִי. נראה לי בס"ד לכן התורה התחילה בתיבת 'בְּרֵאשִׁית' (בראשית א, א) ודרשו בתיקונים 'בְּרִית אֵשׁ' כי תורה עם הכולל עולה מספר ברית [612] והיא כמו האש דאינו דולק יחידי. ובזה יובן הטעם שהתחילה בבי"ת ומסיימת בלמ"ד כי הלמ"ד רוצה לומר לימוד צריך להיות בבי"ת דהיינו בשנים ולא באחד.



מַאי דִּכְתִיב: (ירמיהו נ, לו) "חֶרֶב אֶל הַבַּדִּים וְנֹאָלוּ"? חֶרֶב עַל שׂוֹנְאֵיהֶם שֶׁל תַּלְמִידֵי חֲכָמִים. נראה לי בס"ד הכתוב אמר (בראשית כז, כב) 'הַקֹּל קוֹל יַעֲקֹב וְהַיָּדַיִם יְדֵי עֵשָׂו' ודרשו רבותינו ז"ל כשהקול קול יעקב אין הידים ידי עשו. ומה שכפל את הקול היינו לרמוז שצריך להיות הלימוד בשנים שהם שתי קולות אז יש בהם כח לבטל כח הידים של עשו שהוא החרב, והיינו כי שני פעמים קול [136] הוא מספר רעב [272], וחרב מספרו ר"י [210], ויש בו שני נקודות של סגו"ל שמספרם ששים, ועם הכולל שלהם הם ס"ב הרי סך הכל של חרב ונקודותיו הוא רעב, ולכן צריך ב' פעמים קול משני תלמידי חכמים לבטל החרב ועל כן כיון שלומדים יחידים ואין להם צירוף ב' קול לבטל החרב אז הוא חֶרֶב עַל שׂוֹנְאֵיהֶם שֶׁל תַּלְמִידֵי חֲכָמִים. ונראה לי חרב אותיות חבר, שאם לומד עם חבר ניצול מן חרב.



וְהַיְנוּ דְּאָמַר רַבִּי חֲנִינָא: הַרְבֵּה תּוֹרָה לָמַדְתִּי מֵרַבּוֹתַי, וּמֵחֲבֵרַי, יוֹתֵר מֵרַבּוֹתַי, וּמִתַּלְמִידַי, יוֹתֵר מִכֻּלָּם. נראה לי דקדק לומר 'הַרְבֵּה תּוֹרָה' דלא תימא לא אתרמי לרבי חנינא ללמוד מרבותיו הרבה ולכך לימודו מחביריו היה יותר, לזה אמר 'הַרְבֵּה תּוֹרָה לָמַדְתִּי מֵרַבּוֹתַי' אדרבא אתרמי לי דהרבה תורה למדתי מרבותי ועם כל זה לימודי מחברי היה יותר, נמצא לפי זה הלימוד מן התלמידים עולה על כולנה.
ונראה לי לכך כל חכם נקרא בשם תלמיד חכם לרמוז עיקר שלימות חכמתו הוא מכח התלמיד ולפי זה הלימוד יהיה על ידי שלשה שהם רב חבר תלמיד, וזה נרמז באמרו (שמות לב, טז) 'חָרוּת עַל הַלֻּחֹת' אותיות המבטא הם 'חרת' ראשי תיבות חבר רב תלמיד וחוט המשולש לא במהרה ינתק.
ובזה יובן הטעם שנקראת אוריין תליתאי, כמו שאמרו (שבת פח.) 'בריך רחמנא דיהב אוריין תלתאי לעם תלתאי'.
ובזה יובן (משלי ל, כט) 'שְׁלֹשָׁה הֵמָּה מֵיטִיבֵי צָעַד' שהם רב חבר תלמיד שעל ידם 'אַרְבָּעָה מֵיטִבֵי לָכֶת' הם ארבעה חלקי התורה שהם פרד"ס [פשט, רמז, דרש, סוד].



אִם תַּלְמִיד חָכָם הָגוּן הוּא, "לִקְרַאת צָמֵא הֵתָיוּ מָיִם", וְאִם לָאו, "הוֹי כָּל צָמֵא לְכוּ לַמָּיִם" (ישעיה כא, יד). נראה ודאי אם אינו הגון מצד המעשים אסור ללמדו תורה, דהוי כזורק אבן למרקוליס אך כאן באינו הגון דהיינו שלומד בעבור פניה להתגדל או לשם פניה אחרת שזה מותר ללמדו תורה כי מתוך שלא לשמה בא לשמה.
ברם לכאורה נראה דהאי דרשה לא תיכון לסברת רבן גמליאל דסבירא ליה כל תלמיד חכם שאין תוכו כברו אל יכנס לבית המדרש (ברכות כח.), דלית ליה הא דאמרינן מתוך שלא לשמה בא לשמה (נזיר כג:).
מיהו נראה לי דאתיא גם לרבן גמליאל והכי קאמר אם ברור לך שהוא הגון שלומד תורה לשמה 'הֵתָיוּ מָיִם' תלך אצלו ללמדו, ואם לאו כלומר אינו ברור לך אם הוא לומד לשמה, או לאו אז 'לְכוּ לַמָּיִם' המתן עד שיבא אצלך ותבדוק אותו ותראה אם הוא לומד לשמה תלמדנו ואם לאו אל תלמדנו.



אִם תַּלְמִיד הָגוּן הוּא, "יָפוּצוּ מַעְיְנֹתֶיךָ חוּצָה" (משלי ה, טז). נראה לי הא דהוכרח רש"י לפרש דרשה זו דרבי חנינא בר חמא בסתרי תורה, משום דאם לא כן הוי דלא כרבי אלעזר בן עזריה (ברכות כח.), ובאמת קיימא לן כרבי אלעזר בן עזריה דכך הסכימו כל החכמים ביום שהושיבו את רבי אלעזר בן עזריה לנשיא וניתוספו ארבע מאות ספסלים בית המדרש.



לָמָּה נִמְשְׁלוּ דִּבְרֵי תּוֹרָה לְמַיִם? דִּכְתִיב: (ישעיהו נה, א) "הוֹי כָּל צָמֵא לְכוּ לַמָיִם", לוֹמַר לְךָ: מַה מַּיִם מַנִּיחִין מָקוֹם גָּבוֹהַּ, וְהוֹלְכִין לְמָקוֹם נָמוּךְ, אַף דִּבְרֵי תּוֹרָה, אֵין מִתְקַיְּמִין אֶלָּא בְּמִי שֶׁדַּעְתּוֹ שְׁפָלָה. נראה לי בס"ד לכך אחר אות מ' יש אותיות נס דאות מ' הוא מים במלואה, ואותיות נס המלוי שלהם אותיות נמוך כזה נו"ן סמ"ך, ולזה אמר (תהלים ס, ו) 'נָתַתָּה לִּירֵאֶיךָ נֵּס לְהִתְנוֹסֵס' כלומר כיון דהוא נמוך תעשה לו נֵּס לְהִתְנוֹסֵס מִפְּנֵי קֹשֶׁט סֶלָה.
ואומרו 'בְּמִי שֶׁדַּעְתּוֹ שְׁפָלָה' נראה לי בס"ד התורה היא בפה, כמו שאמרו (עירובין נד.) 'כִּי חַיִּים הֵם לְמֹצְאֵיהֶם' (משלי ד, כב) והתחלת הפה של האדם הוא השפה ואם תניח אות למ"ד הרומז ללימוד התורה בתוך אותיות 'שפה' יהיה צירוף 'שפלה'.
ומה שאמר 'דַּעְתּוֹ שְׁפָלָה עָלָיו' יש להקשות למאי צריך לומר 'עָלָיו'? ופירש בני ידידי כבוד הרב יעקב הי"ו, רוצה לומר שאין שפלותו לעיני הבריות דוקא אלא שפלה עליו כלומר שפל בעיני עצמו עד כאן דבריו נר"ו.



לָמָּה נִמְשְׁלוּ דִּבְרֵי תּוֹרָה בִּשְׁלֹשָׁה מַשְׁקִין הַלָּלוּ: בְּמַיִם, וּבְיַיִן, וּבֶחָלָב?. נראה לי בס"ד דמיון המים הוא לתורה שבכתב דהכל לומדים אותה אפילו המון העם כמו המים שהכל שותין אותה, ודמיון החלב לתורה שבעל פה דהיינו חלק הפשוט שבה, ודמיון היין לחלק הנסתר.
ועוד נראה לי בס"ד עשה ג' דמיונות כנגד שלשה מיני למוד שלומד האדם מרבותיו ומחביריו ומתלמידיו, וראשי תיבות חלב יין מים 'חיים' כי היו"ד כפולה, ולכן בתורה כתיב (משלי ד, כב) 'כִּי חַיִּים הֵם לְמֹצְאֵיהֶם' כי מוצאי מצא חיים, ומספר 'מים חלב יין' [200] עולה מאתים. וזהו שנאמר (שיר השירים ח, יב) 'כַּרְמִי שֶׁלִּי לְפָנָי' הוא בית המדרש 'הָאֶלֶף לְךָ שְׁלֹמֹה' אל"ף שלך רוצה לומר לימוד לך שלמה שהוא לימוד לשמה 'וּמָאתַיִם' הם מים חלב יין הם דמיון 'לְנֹטְרִים אֶת פִּרְיוֹ' אלו תלמידי חכמים.
ובני ידידי כבוד הרב יעקב הי"ו פירש, מים דמיון למשנה וחלב דמיון ללימוד הסברא הוא התלמוד שמלבן ההלכה ומוציאה לאורה והיין דמיון לפלפול שהוא גבורה של תורה שהיין הוא סוד הגבורות, עד כאן דבריו נר"ו.



אַמַּאי אָמַרְתְּ לָהּ הָכִי?. הנה הגרסא בעין יעקב היא אָמַר לָהּ לִבְרַתֵּיהּ: מַאן אָמַר לָךְ הָכִי? אָמְרָה לֵיהּ: רַבִּי יְהוֹשֻׁעַ בֶּן חֲנַנְיָא, מַאי אֲמַרְתְּ לֵיהּ? הָכִי וְהָכִי אֲמַרְתְּ לֵיהּ, וגרסא זו הביאה בספר דקדוקי סופרים מתלמוד כתב יד והיא נכונה, דודאי שאל הקיסר מבתו תחילה מאי אמרת ליה, והשתא לפי גרסא זו נמצא ידע אביה דהיא אמרה לו תחילה הכי והוא השיב לה הכי, ולפי זה יש להקשות למה אמר לרבי יהושע בן חנניא אמאי אמרת לה הכי מאחר דידע הסיבה, ומה שהשיב לו רבי יהושע בן חנניא כִּי הֵיכִי דְּאָמְרָה לִי לֵיהּ אִיהִי וכו', מה נתחדש אצל הקיסר בדברים אלו על מה שהיה יודע תחילה מבתו?
ונראה לי בס"ד ואקדים לתרץ תחילה עוד דקדוק אחר, מה טעם מצא רבי יהושע בן חנניא בדבריו שדבר עם בת הקיסר בעיצה זו לתת היין שבאוצר בכלי זהב? כי בשלמא יין ששותין על השלחן ודאי ראוי לשתותו בכלי זהב ובודאי כך היו עושין הם אבל יין שבאוצר מה הפרש כבוד יש בו אם מונח בכלי חרס או כלי זהב? כי מי רואה אותו ובתו של קיסר כשאמרה לאביה שיניחו היין בכלי זהב איך שמע וקבל דבריה, דמה טעם מצא בזה?
על כן נראה לי דלאו על יין דקאים לשתיה הוא אומר אלא הכונה הוא על יין שדרכם לנסכו בכל יום לעבודה זרה כי מקודם היו אדוקים בניסוך היין לעבודה זרה מאד, וכל אחד יש לו יין משובח בתוך ביתו שינסך ממנו בכל יום לעבודה זרה וכן הוא אצל הקיסר ועל זה היין אמר לה רבי יהושע בן חנניא איך אתם שומרים אותו? והשיבה בכלים של חרס כשאר יינות שבבית והשיב לה דאתם החשובים צריך לשמרו בכלי זהב, והוא היה צריך לומר לה כך עבודה זרה דחשיבה צריך לשמור יין שלה בכלי זהב, אך לא רצה להזכיר בפיו חשיבות על עבודה זרה וכינה החשיבות עליהם כיון דאתם חשובין ראוי שתשמרו יין זה לעבודה זרה בכלי זהב, והיא אמרה לאביה עיצה זו איך יין של עבודה זרה יהיה שמור בכלי חרס וראוי שיהיה מונח בכלי זהב ומצא אביה טעם בדבריה וצוה שכך יעשו והחמיץ היין, ואחר ששאל מבתו מי הגיד לך עצה זו? ואמרה לו רבי יהושע בן חנניא, ושאל מאי אמרת ליה? והשיבה הכי והכי אמרת ליה, חשד את רבי יהושע בן חנניא דלאו בשביל הויכוח אמר לה כן אלא אמר כן כדי לקלקל את המוכן לעבודה זרה לשנאתו בעבודה זרה ולכך שאל אותו אמאי אמרת לה הכי? כי אני חושדך בעבור שנאת העבודה זרה דברת כן כי ודאי אין אתה חש על כבוד העבודה זרה כדי שתאמר דבר שהוא לכבודה! והשיב לו אם אני הייתי נכנס עמה בדבר זה תחלה היה מקום לחשד זה אך היא אמרה לי כך והוכרחתי להשיב לה כך לסתור דבריה שהיתה מגנה אותי ואמרתי לה שיש הוכחה מן שמירת היין בכלים שאינו נשמר אלא רק בכלי פחות ולא נתכונתי בדרך עצה כי מעולם לא חשבתי שיש אדם טועה בדבר זה לחשוב שיהיה שמירה ליין בכלי כסף וזהב ולא היו דברי אלא בדרך הוכחה וראיה שאני מוכיח מזה על דבר שהלעיגה בו.
והא דעשה לה הוכחה מן היין ולא מן המים, דהא הש"ס קאמר גם המים אין מתקיימין אלא בפחות שבכלים חדא קלקול היין הוא טפי מן המים ועוד הם אין דרכם לשמור מים בכלים אלא מביאים מים חדשים מן המעיין או מן הנהר דבר יום ביומו.





בניהו

אָמַר רַבִּי אַבָּהוּ: גָּדוֹל יוֹם הַגְּשָׁמִים מִתְּחִיַּת הַמֵּתִים. פרשתי בסה"ק בֶּן יְהוֹיָדָע דלא על תועלת ומעלה קאמר ולאו על איכות הפלא קאמר דהא ודאי תועלת ומעלה של תחיית המתים גדולה אלף אלפים ידות על תועלת הגשמים וכן הפלא של התחיה גדול אלף אלפים ידות! אך רבי אבהו קאי על הקושי שלהם כי ידוע דאין שום דבר קשה לפניו יתברך כי אצלו יתברך מעשה נס ומעשה טבע שוה והפלא הוא רק בעינינו וכמו שכתב הרב בינה לעתים על פסוק (תהלים קיח, כג) מֵאֵת הֳ' הָיְתָה זֹּאת הִיא נִפְלָאת בְּעֵינֵינוּ, אך הקושי שימצא לפניו יתברך באיזה דבר הוא מצד המקבלים כי לפעמים אין המקבלים ראויים לאותו הנס וכשיעשה להם נס נגד המשפט והדין זהו הקשה לפניו וזה הקושי שהיה לפניו בקריעת ים סוף שיהיה בישראל רבים שאין ראויים שיש עליהם קטרוג ואיך אלו ניצולים ומצרים טובעים. וכן הענין בגשמים שאין ירידתם קשה לפניו יתברך ורק מחמת שיורדים בהשוואה אחת לטובים ולרעים זו קשה לפניו ומצד קושי זה קאמר גדולה מתחיית המתים כי המתים אף על פי שהכל חיים ועומדים בהשוואה אחת אך אותו זמן גם אותם שמתו בעבירות ובעונות נתקנו ונעשה כולם צדיקים ואז כולם ראויים לתחיה זה הטעם שפירשתי בסה"ק בֶּן יְהוֹיָדָע.
וכאן אבא לבאר דברי רב יוסף דאמר שְׁקוּלָה כִּתְחִיַּת הַמֵּתִים במה הוא מדבר ונראה על פי מה שאמר רבינו האר"י ז"ל שבירידת הגשמים יהיה בירור ניצוצות קדושה המעורבים בדומם. וידוע כל נצוץ שהוא מגולגל חשוב כמת ואם כן עלייתו ובירורו הוי תחיה ממש כנגד פרט זה קאמר שקולה כתחיית המתים כי תחיית המתים לגופים וגשמים תחייה לניצוצות.


גָּדוֹל יוֹם הַגְּשָׁמִים, כְּיוֹם שֶׁנִּתְּנָה בּוֹ תּוֹרָה. נראה לי בס"ד הטעם דאמרו רז"ל ישראל זוכין בטוב עולם הזה על ידי שקבלו התורה, דאם לא היו מקבלים התורה, היה העולם אבד, כמו שנאמר רז"ל (שבת פח.) על פסוק (תהלים עו, ט) מִשָּׁמַיִם הִשְׁמַעְתָּ דִּין אֶרֶץ יָרְאָה וְשָׁקָטָה, בתחלה יראה וכשקבלו התורה שקטה, ולכן זוכין בחלק עשו מדין מציל מזוטו של ים, וכיוצא בזה הזכות יש להם גם מן הגשמים דאמרו רז"ל אין הגשמים יורדין אלא בעבור ישראל ואין פוסקים בית דין של מעלה גשמים בראש השנה אלא בעבור ישראל, ולכן זוכין בטוב עולם הזה מכח הגשמים.
ורבא אמר יותר מִיּוֹם שֶׁנִּתְּנָה בּוֹ תּוֹרָה, דסבירא ליה הגם שקבלו התורה ושקטה הארץ אך עלובה כלה מזנה בתוך חופתה שעשו העגל מה שאין כן על גשמים אין מקום טענה לטעון.


אִם תַּלְמִיד חָכָם הָגוּן הוּא, כְּטַל, וְאִם לָאו, עוֹרְפֵהוּ כַּמָּטָר. הנה לפירוש מהרש"א ז"ל שפירש הגון לומד תורה לשמה אינו הגון לומד שלא לשמה קשיא לפי זה הוה ליה למימר אם תלמיד חכם כשר הוא, ואם אינו כשר דהלומד שלא לשמה רע נקרא ונוח לו שלא נברא?
ונראה לי דקרא ללומד לשמה בשם הגון כי תורה לשמה נקראת בשם נוגה דכתיב בה (חבקוק ג, ד) וְנֹגַהּ כָּאוֹר תִּהְיֶה, ועל זה מתפללים ונגה כאור תהיה אל מקום הקודש כי נוטלת ניצוצות קדושה מן חצי הרע של קליפת נגה ומכנסת אותם בחלק הקודש, ולכן קראו בשם הָגוּן כי בהפוך אתוואן נוֹגַה וכיון דקרא ללומד לשמה בשם הגון קרא ללומד שלא לשמה בשם אינו הגון.
אי נמי תַּלְמִיד חָכָם הָגוּן רוצה לומר מתגאה במלבושיו שלובש בגדים נאים ונקיים כדי שיכבדוהו בשביל מלבושיו דרבי יוחנן קרי למאניה 'מכבדותיה' (שבת דף קיג.), ואמרו בגמרא (שבת קמה:) מה שאמרו תלמידי חכמים שבבבל מצויינין במלבושים נאים מפני שאינן בני מקומן, דאמרי אינשי במתאי שמאי ובלא מתאי תותבאי רוצה לומר מלבושי, ופירשנו כונתם הוא כדי שלא יכבדום בשביל תורתם אלא בשביל מלבושים שלהם דאין רוצים להנות מדברי תורה, וכמו שכתבו המפרשים ז"ל הטעם דרבי עקיבא מכבד עשירים ורבינו הקדוש מכבד עשירים (עירובין פו.), כדי שהם יתכבדו מחמת עושרם ולא מחמת תורה.
ולזה אמר אִם תַּלְמִיד חָכָם הָגוּן הוּא פירוש במלבושיו זה מוכח שלומד תורה לשמה ולכן אין רוצה להנות מכבודה של תורה ולכך מתגאה במלבושיו ואם אינו הגון שלובש בגדים בלויים ואינם ראויים זה מוכח שהוא רוצה להתכבד מן התורה ולכן נמצא הוא לומד תורה שלא לשמה.
ובזה יובן הטעם שאמרו רז"ל (שבת קיד.) תלמיד חכם שנמצא רבב על בגדו חייב מיתה, כי זה מוכח שרוצה להתכבד בכבודה של תורה ואמר התנא (משנה אבות א, יג) מאן דאשתמש בתגא חלף וכל הנהנה נוטל חייו מעולם הזה, והנה לומד לשמה מוכרח שיהיה למודו בהצנע ולכן דימהו לטל שיורד בהצנע אבל שלא לשמה לימודו בפרסום גדול שמתכוין לפרסמו לכך דימהו למטר שירידתו בפרסום ונראת לעינים.


מַאי דִּכְתִיב: "בַּרְזֶל בְּבַרְזֶל יָחַד", לוֹמַר לְךָ: מַה בַּרְזֶל זֶה, אֶחָד מְחַדֵּד אֶת חֲבֵרוֹ, אַף שְׁנֵי תַּלְמִידִים, מְחַדְּדִין זֶה אֶת זֶה [בַּהֲלָכָה]. נראה לי בס"ד לפרש תיבת יָחַד דקרא מלבד הדרשה דדריש לשון חידוד והוא כי כתיב בלומדי תורה (דברים לג, ז) 'יָדָיו רָב לוֹ' שתולה לימוד התורה בשתי ידים ופרשנו בס"ד יד, התירוצים צריכין לקושיות והקשיות צריכין לתירוצים כי אין ההלכות נפתחים ומאירים אלא על ידי הקושיות ועל ידי התירוצים כמו שנאמר רבי יוחנן לרבי אלעזר על לימודו עם ריש לקיש (בבא מציעא פד.).
והנה יד שמאל תתייחס לקושיות ויד ימין תתייחס לתרוצים ולכן תלה לימוד התורה בשתי ידים וכמו שאמרו רז"ל (סוטה ז:) על פסוק 'יָדָיו רָב לוֹ' במלחמתה של תורה, וכן דרשו על יָדֶךָ לֹא אֲסֻרוֹת (שמואל ב' ג, לד), וידוע מה שאמרו בגמרא לקמן ששלימות הלימוד תהיה לאדם מרבו ומחבירו ומתלמידו ואם כן הלימוד השלם הוא שמונה ידים שתים שלו עצמו ושתים של רבו ושתים של חבירו ושתים של תלמידו ולכן אמר (משלי כז, יז) 'וְאִישׁ יַחַד פְּנֵי רֵעֵהוּ' יַחַד הוא אותות ח' יד.
והא דדימה התלמידי חכמים לברזל, נראה לי בס"ד דידוע מה שאמר רבינו ז"ל דסוד ז' מיני מתכות שהברזל הוא בסוד מלכות והנה בתורה כתיב (משלי ח, טו) בִּי מְלָכִים יִמְלֹכוּ, ולכן אמרו מאן מלכי רבנן ואם תחבר ברזל בברזל יהיה מהם צירוף 'לֵב לֵב זֵר זֵר' והיינו לב בינה זֵר חכמה שהיא עטרה בראש ששם המוח סוד חכמה רמז שיהיה לשניהם שפע חכמה ובינה דהם מוחא ולבא והיינו לשני תלמידי חכמים שלומדים זה בזה, וב' פעמים חכמה [73] מצד שניהם עולה קום [146] שנעשה קיום והעמדה ללימודם וב' פעמים בינה [67] גימטריא דק"ל [134] שהוא ראשי תיבות דְרוֹר קֵן לָהּ (תהלים פד, ד).


אִם תַּלְמִיד הָגוּן הוּא, "יָפוּצוּ מַעְיְנֹתֶיךָ חוּצָה", וְאִם לָאו, "יִהְיוּ לְךָ לְבַדֶּךָ". פירש רש"י אם הגון הוא אמור לו סתרי תורה, נראה לי בס"ד נרמז זה אחר אותיות הגון שיש אותיות סוד ז' כי הסוד הוא מדרגה שביעית בימים שהוא כנגד יום שבת וכמו שאמר מורנו הרב רבי חיים ויטאל ז"ל על רבינו האר"י ז"ל שהיה לומד ששה פנים בחלק הנגלה כנגד ששה ימי החול ופנים אחת בנסתר כנגד יום השבת שהוא יום השביעי.
גם ראשי תיבות יָפוּצוּ מַעְיְנֹתֶיךָ חוּצָה (משלי ה, טז), הוא ראשי תיבות יין מים חלב שהם שלשה משקין שנמשלו דברי תורה כמו שאמרו בגמרא, וראש וסוף יִהְיוּ לְךָ לְבַדֶּךָ (משלי ה, יז) הם אותיות לכלוכי דזה איירי באינו הגון שלומד שלא לשמה דזה מלוכלך במומין וכמו שאמרו בגמרא דנדרים (נדרים סו:) יפה קורין אותה 'לכלוכית' שהיא מלוכלכת בממון, כן זה שהוא זכר ראוי לקראו לכלוכי שמלוכלך במומין שהם שנאה וקנאה וחמדה ותאוה ושקר וחנופה וכיוצא בזה דכלהו איתנהו בזה שלומד שלא לשמה.
והנה צריך להבין למאן דמפרש הגון שלומד לשמה היכא רמוז בפסוק זה ד'יָפוּצוּ מַעְיְנֹתֶיךָ חוּצָה' דאיירי בלומד לשמה? ונראה לי בס"ד רמוז זה בסיפיה דקרא שסיים בָּרְחֹבוֹת פַּלְגֵי מָיִם, והיינו דהתורה נמשלה למים ופרשתי בס"ד הטעם כי לימוד התורה צריך להיות לשמה ואי אפשר להיות לשמה אלא אצל מי שיש לו מדת ענוה הנקראת 'מה' כמו שנאמר (שמות טז, ז) וְנַחְנוּ מָה, דאם יש לו גאוה אי אפשר שילמוד תורה לשמה! וגם על דרך הסוד כן הוא כי תורה לשמה היא סוד לאה כי מפורש בדברי רבינו האר"י ז"ל כונת 'לשמה' לשם ה' שהיא תיקון לאה וידוע דלאה מכונית בשם ענוה כמו שאמר רבינו האר"י ז"ל על פסוק (משלי כב, ד) עֵקֶב עֲנָוָה יִרְאַת הֳ', נמצא גם על דרך הסוד הוא כך דמי שהוא בעל ענוה הנקראת 'מה' זוכה ללמוד תורה לשמה.
אך ידוע דענוה צריכה להיות שלימה מבית ומחוץ ולכן אמר התנא (משנה אבות ד, ד) מְאֹד מְאֹד הֱוֵי שְׁפַל רוּחַ, מאד [45] גימטריא 'מה' שהיה הענוה צריך להיות אצלך כפולה מה מלבד מה מלגאו.
ובזה פרשתי הטעם שהתורה נקראת מים [90] שהוא מספר ב' פעמים 'מה' ובזה פרשתי בס"ד כִּי אִם בְּתוֹרַת הֳ'חֶפְצוֹ וּבְתוֹרָתוֹ יֶהְגֶּה יוֹמָם וָלָיְלָה וְהָיָה כְּעֵץ שָׁתוּל עַל פַּלְגֵי מָיִם (תהלים א, ג), תורה לשמה נקראת תורת ה' ויזכה בזה על ידי ענוה שנקראת 'מה' שהוא פלגי מים רוצה לומר שני חצאין על מים שהוא מה מלגאו מה מלבר.
וזהו שנאמר כאן 'יָפוּצוּ מַעְיְנֹתֶיךָ חוּצָה' סתרי תורה ללמד אותם לתלמידים ולא בכל תלמידים קאמינא אלא זה הוא רק 'בָּרְחֹבוֹת פַּלְגֵי מָיִם' רוצה לומר אותם שיש להם ענוה שלימה מה מלגאו מה מלבר שהם שני חצאין של מספר 'מים' אלו דוקא תלמדם סתרי תורה.


מַה מַּיִם מַנִּיחִין מָקוֹם גָּבוֹהַּ, וְהוֹלְכִין לְמָקוֹם נָמוּךְ, אַף דִּבְרֵי תּוֹרָה, אֵין מִתְקַיְּמִין אֶלָּא בְּמִי שֶׁדַּעְתּוֹ שְׁפָלָה. נראה לי בס"ד מים רמוזים באות מ' דאלפא ביתא כי אות מ' במילואה 'מים' וידוע כל אות תשפיע לאותיות הבאים אחריה ולא לאותיות שלפניה והנה אות מ' שבה רמוזים המים הנה ב' אותיות הקודמים לה הם כ"ל שבהם למ"ד שהוא גבוה מכל האותיות והם מניחין מקום גבוה שאין משפיעים לאות שקודם להם אך הולכין למקום נמוך כי הם משפעים לאותיות שאחריהם שהם אותיות נ"ס אשר מלוי שלהם הוא אותיות נמוך, כי נו"ן סמ"ך במילואם המלוי שלהם נמוך.





גליון הש"ס - רבי עקיבא איגר

רש"י ד"ה מאימתי מברכים כו' ומשנינן לה הא דחזי מחזי. ק"ל הא דחינן שם הך תירוצא ומסקינן אידי ואידי דמחזי כמאן דאתא טובא וכו' וצ"ע:





גבורת ארי

הילכך נימרינהו לתרווייהו הרז"ה בספר המאור פרק הרואה פירש דאדרב ור"י קאי שיאמר של שניהם משמע שאינו גורס בדרב פפא רוב ההודאות ואל ההודאות כגי' הספרים שלנו. מיהו כל המפרשים גרסי לה. ואפילו אי לא גרסינן לה אי אפשר לפרש כפירוש הרז"ה דמכדי ר"י מוסיף אדרב מאי בתרווייהו דקאמר הוה ליה למימר הלכה כר"י שוב ראיתי להרמב"ן בספר המלחמות שדחה להאי פירושא מהאי טעמא דאמרן:


נמרינהו לתרווייהו אל ההודאות ורוב ההודאות. הכי גירסת ספרים דידן בשמעתין. אבל בפ"ט דברכות (דף נט) הגירסא איפכא רוב ההודאות קודם וגירסא זו נראה לי עיקר שהרי אל ההודאות הוא לתקן שלא נטעה רוב ולא כל הלכך ראוי לומר התיקון אחר רוב ההודאות שהוא מקום להטעות והטעם הנכון שצריך לומר שתיהן הוא כמ"ש הרמב"ן שם מפני שכל טיפה וטיפה צריכה שבח והודאה צריך להזכיר בחתימה לשון ריבוי מעין פתיחה וכן גירסת כל המפרשים ועיקר וכל העוסק בתורה שלא לשמה וכו' שנאמר יערוף כמטר לקחי קשה לי דהכא דורש להאייערוף אעוסק בתורה שלא לשמה ולעיל קאמר אם תלמיד חכם הגון הוא כטל ואם לאו עורפיהו כמטר משמע דאתלמיד חכם שאינו הגון במעשיו קאי האי יערוף ולא אעוסק שלא לשמה ושמא תרתי שמע מינה ומר אמר חדא וכן מר ולא פליגי:


ואם לאו אותו תשחית וכרת. כתבו התוספות והא דאמרינן דלומדים מת"ח אע"פ שאינו הגון כר"מ שהיה לומד לפני אחר במסכת חגיגה (דף ט"ו) היינו דוקא תלמיד חכם (אחר) יכול ללמוד לפניו לפי שלא ילמוד ממעשיו אבל אם אינו ת"ח אינו רשאי ללמוד לפניו וקשה לי הא התם רמי קראי אהדדי כתיב ותורה יבקשו מפיהו כי מלאך ה' צבאות הוא אם דומה הרב למלאך תורה יבקשו מפיהו ואי לא לא וכתיב שמע דברי חכמים ולבך תשית לדעתי לדעתם לא נאמר אלא לדעתי וכתיב הטי אזנך ושכחי עמך ובית אביך. ומשני לא קשיא הא בגדול והא בקטן והכי נמי האי קרא דאותו תשחית בקטן איירי אבל בגדול לא שנא תלמיד חכם לא שנא אינו תלמיד חכם שפיר דמי מדלא משני התם הכי. למה נמשלו דברי תורה כאש שנאמר הלא כה דברי כאש ואי קשיא לך דהכא דריש להאי כאש אדברי תורה ולעיל (דף ד') דריש לה אלומדי תורה דקאמר צורבא מרבנן דרתח אורייתא הוא דקא מרתחא ליה לא קשה מידי דהא והא חדא מילתא הוא כיון דדברי תורה נמשלו כאש ממילא מחממת גוף לומדיה:


ולא עוד אלא שמטפשין שנאמר נואלו ולא עוד אלא שחוטאין כתיב הכא ונואלו וכתיב התם אשר נואלנו ואשר חטאנו הכי גרסינן בשמעתין ובסוף פ"ט דברכות (דף ס"ג) גירסת הספרים ולא עוד אלא שמטפשין כתיב הכא ונואלו וכתיב התם אשר נואלנו ולא עוד אלא שחוטאין שנאמר אשר חטאנו. ונראה לי דגירסא דהתם משובשת דמייתי על שמטפשין מאשר נואלנו. מאי אולמא אשר נואלנו מאשר נואלו דהכא שמלמד ומגלה עליו ועוד הא דקאמר ולא עוד אלא שחוטאים שנאמר ואשר חטאנו מאי ענין אשר חטאנו דקרא דהתם לכאן אבל לגירסא דהכא ניחא הכל:


ואם לאו פירוש שאינו תלמיד הגון יהיה לך לבדך. והא דאמר לעיל בסמוך ואם לאו כל צמא לכו למים שמע מינה דאע"פ שאינו הגון צריך הרב ללמדו אלא שאין צריך לילך אחריו. והכא קאמר יהא לך לבדך דמשמע דאין צריך כל עיקר מפירוש רש"י מיושב זה דהאי דהכא בסתרי תורה איירי ודלעיל בשאר דברי תורה דהכא פירש יפוצו מעינותיך חוצה אם הגון הוא אמור לו סתרי תורה ואם לאו יהיה לך לבדך ואין לזרים אתך. מ"מ קשה לי מאי דוחקיה לאוקמא לקרא דיפוצו בסתרי תורה ובתלמיד הגון דוקא לוקמי בשאר דברי תורה ואפילו בשאינו הגון יותר:





מראית העין

דאמר רבי חנינא הרבה למדתי מרבותי ומחברי יותר מרבותי ומתלמידי יותר מכלם. הרב עיון יעקב ז"ל פירש דצריך בסדר הזה ומוסר מעי"ר על שתכף לוקחים תלמידים ע"ש באורך ואפשר לרמוז מרבותי רמז לח"בד ומחבירי לח"גת ומתלמידי רמז לנה"י:


מה ג' משקים הללו אינן מתקיימים אלא בפחות שבכלים וכו'. אפילו דרמז דתמיד יהיה עניו בין כשהוא בתחילת לימודו גירסא שהוא דומה למים בין כשנתחכם ויש בו טעם כיין בין כשמרביץ תורה שדומה לחלב שיונקים ממנו צריך שיהיה עניו כמים ויין וחלב. ובמסכת סופרים פרק ט"ו מדמה למים ויין וקונדיטון ע"ש ורמוז בר"ת מים מים יין מבושם שהוא קונדיטון ועמ"ש הרב עיון יעקב ז"ל דמייתי מסכת סופרים ונקט תחילת הברייתא ע"ש ודו"ק:





פתח עינים

א"ר יהודה גדול יום הגשמים כיום שנתנה תורה וכו' רבא אמר יותר מיום שנתנה תורה וכו'. אפשר לומר במשז"ל לקמן אין גשמים יורדים אלא אם כן נמחלו עונותיהם של ישראל ולזה אמר כיום שנתנה תורה דאז ישראל נקיים מכל חטא. ורבא אמר יותר מיום שנתנה תורה דאלו התם היו עושים הכנה בעצמם ויחן שם ישראל באחדות אחד וגדול הש'. וביום הגשמים רחמי שמים גברו למחול עונותם מחסדו יתברך:


וכל העוסק בתורה שלא לשמה וכו' הקשו התוס' מדאמרינן לעולם יעסוק אדם בתורה ובמצות אפי' שלא לשמה שמתוך וכו' ותירצו דתרי שלא לשמה הוו וכו' ע"ש והרב מהר"ש פרימו תירץ דהתם איכא מצות בהדי תורה והמעשה הטוב ומשו"ה שרי אבל הכא מיירי בעוסק בתורה לחוד שלא לשמה וליכא מצות ומשו"ה נעשי' לו סם המות וכו' ע"ש וק"ק דהא אתמר בי מדרשא ריש איכה רבתי רב הונא אמר למוד תורה אפי' שלא לשמה שמתוך וכו'. וכן אמרו ברעיא מהימנא פ' תצא דף זר"ע יעסוק בתורה אף שלא לשמה וכו' (ד)הרי דבמדרש ורעיא מהימנא נקטי תורה לחוד ואי כדסבר רב דשריותא לא הוי אלא כי איכא מצות בהדי תורה הוו דייקי למנקט תורה ומצות:
ומדברי הרמב"ם סוף ה' תשובה נראה דגם הוא סובר דתרי שלא לשמה הוו אמנם כתב שם דהעוסק בתורה כדי לקבל שכר או כדי שלא תגיע פורענות הוא שלא לשמה וע"ז כתב ואמרו חכמים לעולם יעסוק בתורה ואפי' שלא לשמה שמתוך וכו'. ואפשר שלדעת הרמב"ם אם לומד כדי שיקרא רבי או כדי שיכבדוהו אסור ולדעת התוס' שרי ולא אסיר אלא לקנטר. ויש לדחות דגם להרמב"ם אם לומד שיקרא רבי ויכבדוהו נהי דבהא לא אמרו יעסוק אפילו שלא לשמה. אמנם אינו בסוג נעשית לו סם המות דההיא איירי דוקא לקנטר כמ"ש התוס' ולפ"ז להרמב"ם יש ארבעה סוגים מ"ש לעולם יעסוק בתורה שלא לשמה הוא כדי לקבל שכר [עה"ב] או כדי שלא תגיע לו פורענות והסוג שני הוא שיקרא רבי ושיכבדוהו ועל זה לא אמור רבנן לעסוק. והג' לעסוק לשמה לא מפני היראה ולא ליקח שכר אלא מפני אהבת ה' דוקא. והד' לקנטר וכיוצא שנעשית לו סם המות. ועיין עוד מ"ש הרמב"ם ודוק הטב:


והאיכא שפירי דגמירי וכו' עמ"ש בעניותי בספרי הקטן ראש דוד פ' מקץ בס"ד:





שערי תורת בבל

(ז סע"א) ג' משקין הללו אין נפסלין אלא בהיסח הדעת.—נראה שרומז לזה ששנינו בתרומות פ"ח מ"ד: שלשה משקין אסורים משום גילוי המים והיין והחלב ושאר כל המשקין מותרים.





יד דוד

גדולים גשמים מתחיית המתים. עין יוסף י״ז ע״ב:


כל העוסק בתורה לשמה. אהבת עולם:


תוס׳ אם ת״ח הוא. רצוף אהבה:


תוס׳ ד"ה דברי תורה. אמרי שפר למהראנ״ח. רצוף אהבה:


תוס׳ ד"ה אי הוי סני. משכנות יעקב קס״ג ע״ב:

